Mientres a Segunda Guerra Mundial destacan os Panzer, que yeran os carros de combate d'a Wehrmacht; os primers en portiar radio y que feban servir tacticas de combate más elaboratas. A importancia que tenioron os tanques mientres a Segunda Guerra Mundial se reflecta en os datos d'a producción sovietica, que gosó fabricar bells 80.000 tanques. Dende a postguerra se desarrolla o tipo dito MBT (de l'anglés main battle tank, "carro prencipal de batalla") con canyons de gran calibre, bien blindato y capable de luitar tanto en una guerra quimica como en una nucleyar.